laion/Wikipedia-Exotic huggingface dataset:
בקאסי

בקאסי (באינדונזית: Bekasi) היא עיר מתפתחת במחוז מערב ג'אווה שבאינדונזיה, הממוקמת ממזרח לעיר הבירה ג'קרטה. על פי מפקד האוכלוסין משנת 2020 אוכלוסיית העיר מנתה כ-2.54 מיליון תושבים ובכך היא הפרוור המאוכלס ביותר של הבירה ג'קרטה והעיר השלישית בגודלה באינדונזיה (אחרי ג'קרטה וסורבאיה). העיר משמשת כעיר שינה של ג'קרטה, למרות שקיימים בה תעשיות קטנות ומרכזים מסחריים. בקאסי מחולקת ל-12 רבעים: מערב בקאסי מזרח בקאסי דרום בקאסי צפון בקאסי מדן סאטריה ראווה לומבו באנטאר גבאנג פונדוק גדה ג'אטיסאמפורנה ג'אטי אסיה פונדוק מלאטי מוסטיקה ג'איה בשנים האחרונות, לאור העובדה כי העיר ממוקמת ליד עיר הבירה ג'קרטה, החלה בקאסי להתפתח מבחינה כלכלית-מסחרית. זאת בעזרת גישה לעיר הבירה של אינדונזיה בעזרת כבישים מהירים, וכן קשרים עם עוד ערים סמוכות. ישנם כמה מרכזי קניות בעיר: הקניון הגדול, הקניון המטרופוליטני, המרכז המסחרי של בקאסי, מגה בקאסי היפרמול, פארק הסייבר של בקאסי וכיכר בקאסי. בגלל היותה קרובה לעיר הבירה ג'קרטה, סובלת העיר מפקקי תנועה בכבישים המחברים בינה לבין הבירה. נעשים מאמצים לשפר את התשתיות ולייעל את נתיבי התנועה, בעיקר באזורים של רובע פונדוק גדה ונהר קאלי מאלאנג (אי'). מדיה וקבצים בנושא בקאסי בוויקישיתוף אתר האינטרנט הרשמי של בקאסי Indonesia: West Java Province (Regencies and Cities) - Population Statistics, Charts and Map, www.citypopulation.de ערך זה הוא קצרמר בנושא גאוגרפיה של אינדונזיה ובנושא יישובים באסיה. אתם מוזמנים לתרום לוויקיפדיה ולהרחיב אותו.
סם הוליס

סמואל ו. הוליס (באנגלית: Samuel W. Hollis;‏ 1886–17 באפריל 1942) היה מאמן כדורגל ומאמן כושר אנגלי. הוא נולד בברמינגהאם, ועד שהחל בקריירת האימון שלו לא עסק כמעט בכדורגל. הוא הצטרף לוולוויץ' ארסנל ב-1894; תפקידו במועדון שנוי במחלוקת. בעוד שבאתר האינטרנט הרשמי הוא מוזכר כמאמן הראשון בהיסטוריה של ארסנל, מקורות היסטוריים אחרים גורסים שהוא היה רק מאמן הכושר. ספרים אחדים, כולל ספר ההיסטוריה הרשמי של ארסנל, לא מזכירים את הוליס וטוענים שתומאס מיצ'ל היה המאמן הראשון. בדיווחים עיתונאיים מאותה תקופה מוזכר אדם בשם ויליאם "ביל" פאר שמילא תפקיד משמעותי באימון ארסנל בתקופה שבה כביכול עבד הוליס. הוליס עבר לבריסטול סיטי באפריל 1897, והתמנה שם לתפקיד המאמן הראשי; הוא כיהן בתפקיד זה בשלוש קדנציות נפרדות. הקדנציה הראשונה הסתיימה במרץ 1899 כאשר הוליס עזב על מנת להתמנות לתפקיד מזכיר-מאמן במועדון הכדורגל בדמינסטר. המועדון התמזג עם בריסטול סיטי ב-1900 והוליס איבד את עבודתו. אולם, ב-1901 הוא חזר לאמן את בריסטול סיטי. הקדנציה השנייה שלו הייתה המוצלחת מבין השלוש, ובמהלכה הוא הוביל את בריסטול למקום השני בליגה הדרומית ולהעפלה אל הפוטבול ליג. הוא עזב במרץ 1905, ועד 1911 ניהל בית מלון לאחר שבין 1899 ל-1909 ניהל פאב. בינואר 1911 הוא הצטרף לבריסטול בפעם השלישי, ואימן את המועדון בעונה שבה ירד מהליגה הראשונה אל הליגה השנייה. הוא עזב את בריסטול בפעם האחרונה באפריל 1913, וביולי שלאחר מכן קיבל את תפקיד המאמן של ניופורט קאונטי מהליגה הדרומית, בו החזיק עד 1917. לאחר מכן הוא עזב את תחום אימון הכדורגל, אך במשך מספר שנים היה יושב-ראש בעלי המניות של בריסטול סיטי. ברנרד ג'וי, !Forward Arsenal (עמודים 11 - 12), Phoenix House,‏ 1952 (ISBN 0-600613-44-5) מרטין טיילר ופיל סואר, The Official Illustrated History of Arsenal (עמוד 30), המלין, 2005 (ISBN 0-600613-44-5) אלן רופר, The Real Arsenal Story: In the Days of Gog (עמוד 120), Wherry,‏ 2004 (ISBN 0-9546259-1-9) דין הייז, Arsenal: The Football Facts‏, John Blake,‏ 2007 (ISBN 1844544338) סם הוליס, באתר WorldFootball.net מאמני ארסנל באתר הרשמי של המועדון
הברחה

הברחה היא הובלה סמויה של סחורות, אנשים וחיות שאסורה על פי חוק או על פי כללים אחרים, אדם שעוסק בהברחה נקרא מבריח. דוגמאות להברחה הן: הברחת סמים, הגירה בלתי-חוקית באמצעות גנבת הגבול, הברחת סחורות תוך כדי התחמקות מהמכס, הברחת נשק, אספקת סחורה אסורה לאסיר בבית כלא, העברה של מסמכים מסווגים. מרבית ההברחות מתרחשות על ידי סוחרים המעוניינים להרוויח כסף רב, על ידי ההברחות המספקות ביקוש קיים לסחורה או אנשים המוברחים, כשבאופן חוקי אי אפשר או קשה יותר לספק את אותם צרכים. על ידי ההברחות הסוחרים מרוויחים כסף רב מחמת המחיר הגבוה עקב הביקוש הרב והסיכון הגבוה שבהברחות. כמו כן אפשר להרוויח על ידי הברחת סחורות מיובאות מבלי לשלם עליהם מס. למשל: קניית סחורה במקום מסוים שם המחיר נמוך עקב מס נמוך, והברחתו למקום שבו המס - ולכן גם המחיר - גבוה יותר. לעיתים הברחות מאורגנות על ידי ממשלות רשמיות, בשל העדר יכולת לספק דרישה לסחורה מסוימת באופן גלוי. לדוגמה, במהלך מלחמת העצמאות אורגנה הברחת ציוד צבאי לצה"ל ממדינות זרות, ובמהלך תקופת הצנע אורגנה הברחת עדרי צאן ובקר מהמדינות שסביב ישראל, בשל מחסור ארצי בבשר. הברחת אנשים נעשית משתי סיבות עיקריות: הגירה בלתי חוקית - אנשים מבריחים את עצמם משלמים למישהו שיבריחם ממדינת מוצא למדינת יעד, במטרה להישאר במדינת היעד לשם שיפור מצבם הכלכלי או החברתי. כמו כן אנשים בורחים מאזור בו מצבם מסוכן, דוגמת הברחת היהודים בשואה בזמן מלחמת העולם השנייה. הברחות אלה מתבצעות על ידי חציית הגבול הבינלאומי בנקודות פרוצות. סחר בבני אדם - סחר בבני אדם למטרות שונות כגון: ניצול מיני (זנות), עבדות, העסקה בכפייה וכדומה. סחר בבני אדם מתבצע באמצעות כפייה, חטיפה, הונאה או רמייה. הוא מתבצע לצורך ניצול בני האדם המוברחים. קרבנות הסחר מוברחים למדינת היעד ושם הם מוחזקים בתנאים תת-אנושיים. הקורבנות כמעט ולא נגישים למידע או לסיוע, דבר המקל על המבריחים. לפי מחלקת המדינה של ארצות הברית בדו"חות משנת 2004 ו-2006 היקף הברחות בני אדם בעולם עומד על למעלה מחצי מיליון מדי שנה, כש-80% מהוות נשים והמטרה העיקרית של הסחר הוא ניצול מיני. בשנת 2000 נחתמה אמנה באו"ם המחייבת את המדינות החותמות עליה להילחם במאמץ משולב בתופעה. ישנן דרכים רבות לביצוע הברחות והן משתנות לפי פרמטרים שונים. להלן רשימה חלקית של שיטות להברחה: הברחת גבול בינלאומי בנקודות פרוצות שונות. חפירת מנהרת הברחה תת-קרקעית (למשל: מנהרות ההברחה של רצועת עזה). החבאת סחורה או אנשים בתוך כלי תחבורה כלשהו כגון: ספינות, מטוסים, כלי רכב וכדומה. שיחוד שומרי הגבול, שיעלימו עין מהברחות גלויות. זיוף מסמכים או תעודות זיהוי לצורכי השגת אימות בבדיקות שונות במעברי הגבול; כגון: זיוף תעודת זהות, דרכון או תעודת כשרות. הברחת בעלי חיים היא גנבה וציד על בעלי חיים שמוגנים על פי החוק או שנכחדו מהטבע. הברחת סמים מדיה וקבצים בנושא הברחה בוויקישיתוף "גן חיות במזוודה". עיתון חי, מרץ 2012(הקישור אינו פעיל) הברחה, באתר אנציקלופדיה בריטניקה (באנגלית) הברחה, דף שער בספרייה הלאומית הלל כהן, ערבים טובים, הוצאת עברית ירושלים 2006, עמ' 41
שפמנון (סוג)

שפמנון (שם מדעי: Clarias) הוא סוג של דג מים מתוקים ממשפחת השפמנוניים. מלבד סוג זה, רוב הדגים האחרים בסדרת השפמנונאים הגדולה מכונים "שפמנונים". גופו של השפמנון צר וארוך ויש לו סנפיר גב ארוך, המשווה לו מראה של צלופח. עורו חלק וחסר קשקשים, ראשו פחוס ופיו הרחב מכיל שיניים. סביב פיו מצויים 8 בינים ארוכים הדומים לשפם ומכאן שמו (נון בארמית פירושו דג). דגי השפמנון נפוצים ברחבי העולם, בעיקר באגמים, נהרות וביצות. השפמנונים רובצים על קרקעית מקור המים בו הם חיים ובעזרת הבינים הרגישים שלהם, הם מגלים את מזונם, הכולל דגים קטנים, דו-חיים, רכיכות וסרטנים. ביכולתם לשהות זמן רב מחוץ למים ולהישאר בחיים, בזכות מערכת נשימה גדולה, המורכבת מקשתות זימים המסוגלות להתאים את עצמן לתנאים שונים. שפמנון מהלך (Clarias batrachus) ושפמנון מקרוצפלוס המצוים בדרום-מזרח אסיה, יכול לזחול על קרקע יבשה באמצעות סנפירי החזה שלו בתנועות מפותלות. הוא עושה זאת על מנת למצוא מזון או להחליף מקום מחיה ונשאר בחיים כל עוד גופו נשאר לח. ישנם גם מינים המותאמים למערות כמו שפמנון מערות זהוב שמצוי בסכנת הכחדה חמורה. דגי השפמנון נחשבים כדגים המזיקים לסביבה ולמגדלי הדגים. הם ראויים למאכל, אך אינם כשרים. בישראל קיים המין שפמנון מצוי (Clarias gariepinus) במרכז ובצפון הארץ בכנרת, אגם החולה, בנחל הירקון, בכל נחלי האיתן והביצות, בחלק ניכר מבריכות החימצון, תעלות המים, מאגרי מי ההשקיה, האגמים המלאכותיים ואפילו בביוב. אחד מנחלי רמת הגולן נקרא שפמנון, על שם דג זה. שפמנונים בנהר בטנדה דרומית לבונדוקו בחוף השנהב שפמנונים בעין אפק מדיה וקבצים בנושא שפמנון בוויקישיתוף שפמנון, באתר ITIS (באנגלית) שפמנון, באתר NCBI (באנגלית) שפמנון, באתר האנציקלופדיה של החיים (באנגלית) שפמנון, באתר GBIF (באנגלית)
ג'ט לי

סינגפור זהו שם סיני; שם המשפחה הוא לי. לי ליאן ג'ט (נולד בבייג'ינג ב-26 באפריל 1963), ידוע בעיקר בשם הבמה ג'ט לי, הוא אמן לחימה ושחקן קולנוע סיני. נחשב לאחד מגדולי שחקני הקונג פו של סוף שנות ה-90 והעשור הראשון במאה ה-21. ג'ט לי נולד בבייג'ינג, הרפובליקה העממית של סין בשנת 1963. הוא התייתם מאביו בהיותו בן שנתיים. בגיל שמונה בשנת 1971 החל להתאמן בענף הספורט וו-שו. לאחר שלוש שנים של אימונים אינטנסיביים תחת הדרכתו של וו בין (Wu Bin), זכה ג'ט לי בגיל 11 באליפות הלאומית של וו-שו. בהמשך זכה בתואר זה חמש השנים ברציפות עד אשר החליט לפרוש מהספורט בשנת 1979 בגיל 17. בזכות הפרסום הרב לו זכה בענף הוו-שו, לאחר שפרש החל לשחק בסרטי אמנויות לחימה סינים שונים. הופעת הבכורה שלו הייתה בשנת 1982 בסרט "מקדש שאולין". בהמשך כיכב בסרטי אמנויות לחימה אפיים סינים רבים, כאשר ראויה לציון במיוחד היא סדרת הסרטים "היו זמנים בסין" בה הוא גילם את דמותו של הגיבור הסיני המיתולוגי וונג פיי הונג. התפקיד הראשון של ג'ט לי בהוליווד היה בסרט "נשק קטלני 4" (1998), ובהמשך הסרט ההוליוודי הראשון בו כיכב בתפקיד הראשי היה "רומיאו חייב למות" (2000). במהלך העשור האחרון כיכב בסרטי אקשן הוליוודיים רבים. בשנת 2008 שיתף לי פעולה לראשונה עם ג'קי צ'אן בסרט "הממלכה האסורה". ג'ט לי קיבל את הכוכב מספר 67 בשדרת הכוכבים של הונג קונג. בתחילת העשור השני של המאה ה-21, לי אובחן במחלת גרייבס. מחלה זו, בשילוב עם פציעות שספג לאורך הקריירה לברכיו ולעמוד השידרה שלו ובעיה בתפקוד הלב, הובילו לכך שיראה מבוגר מגילו האמיתי. בעקבות זאת היו שמועות על פרישתו ממשחק, אך בשנת 2020 השתתף בסרט מולאן של דיסני בתפקיד קיסר סין. לי מתנדב בארגון צדקה שהקים אשר מסייע לילדים במצוקה ברחבי סין. מקדש שאולין (סרט) (1982) ילדים משאולין (1984) אב המנזר של שאולין (1985) הצפון והדרום של השאולין (1986) נולד להגן (1986) לחימת דרקון (1989) המאסטר (1989) היו זמנים בסין (1991) איש החרב 2 (1992) היו זמנים בסין 2 (1992) איש החרב (1992) היו זמנים בסין 3 (1993) פונג סאי יוק (1993) הגלדיאטור מפקינג (1993) האגדה 2 (1993) לוחמים תאומים (1993) כת הרשע (1993) Tai Chi Master‏ (1993) אגדת הדרקון האדום (1994) אגדת האגרוף (1994) שומר הראש מבייג'ינג (1994) נקודת ריתוך (1995) מסכה שחורה (1996) (Dr. Wai in "The Scripture with No Words" (1996 היו זמנים בסין ואמריקה (1997) היטמן 1998 נשק קטלני 4 רומיאו חייב למות (2000) האחד (2001) נשיקת הדרקון (2001) גיבור (2002) 2 צעדים למוות (2003) ללא מחסום (2005) בלי פחד (2006) שרי המלחמה (2007) מחסל פראי (2007) הממלכה האסורה (2008) המומיה 3: שובו של קיסר הדרקון (2008) הולדתה של הרפובליקה (Ocean Heave (2010 בלתי נשכחים (2010) המכשף והנחש הלבן (2011) חרבות מעופפות באכסנית שער הדרקון (2011) בלתי נשכחים 2 (2012) שוטרים בזעם (2013) בלתי נשכחים 3 (2014) ליגת האלים (2016) אמנות ההתקפה וההגנה (2017 GSD - Gong Shou Dao) מולאן (2020) מדיה וקבצים בנושא ג'ט לי בוויקישיתוף אתר האינטרנט הרשמי של ג'ט לי ג'ט לי, ברשת החברתית פייסבוק ג'ט לי, ברשת החברתית אקס (טוויטר) ג'ט לי, ברשת החברתית אינסטגרם ג'ט לי, במסד הנתונים הקולנועיים IMDb (באנגלית) ג'ט לי, באתר AllMovie (באנגלית) ג'ט לי, באתר Rotten Tomatoes (באנגלית) ג'ט לי, באתר Box Office Mojo (באנגלית) ג'ט לי, באתר Metacritic (באנגלית) ג'ט לי, במסד הנתונים הקולנועיים KinoPoisk (ברוסית) ג'ט לי, באתר MusicBrainz (באנגלית) ג'ט לי, באתר בילבורד (באנגלית) ג'ט לי, באתר אנציקלופדיה בריטניקה (באנגלית) כוכב האקשן שנראה מבוגר ב-30 שנה מגילו האמיתי, באתר מאקו
מחוזות הונגריה

מבחינה אדמיניסטרטיבית, מחולקת הונגריה ל-19 מחוזות (megye, מֶגיֶה) ועיר בירה. כל מחוז מחולק לנפות (kistérség, קישטֵרשֵג), ובסך הכל קיימות במדינה 173 נפות. חבלי הונגריה מדיה וקבצים בנושא מחוזות הונגריה בוויקישיתוף ‏Gazetteer of Hungary 1st January, 2017 (בהונגרית) (באנגלית)
נעמי קולודני

נעמי קולודני (נולדה ב-5 במרץ 1982) היא כדורסלנית עבר ישראלית, ששיחקה בעמדת הרכזת במספר קבוצות מליגת העל ובנבחרת ישראל. שימשה כמאמנת קבוצת הגברים של מכבי אשדוד מהליגה הלאומית. קולודני היא עוזרת מאמן במכבי עירוני רמת גן קולודני נולדה בסאו פאולו, ברזיל ואומצה בגיל שבועיים על ידי משפחה חשוכת ילדים מרמת השרון בה גדלה. לאחר שנתיים, אומץ בברזיל אחיה רון. היא החלה לשחק כדורסל בא.ס. רמת השרון. בעונת 1999/2000 צורפה לראשונה לסגל הקבוצה הבוגרת. בעונות הבאות נדדה בין מספר קבוצות: הפועל גליל עליון, מכבי רעננה (שתי עונות), מכבי רמת חן, הפועל חיפה/מוצקין, הפועל תל אביב (עמה זכתה באליפות המדינה) ובני יהודה. בעונה בה שיחקה בבני יהודה הייתה קלעית השלשות השנייה בטיבה בליגה, עם ממוצע של 46.8 אחוזי קליעה. לקראת עונת 2007/08 חתמה בקבוצת ריבניק מהליגה הפולנית, אך בסופו של דבר שבה לרמת השרון. בעונת הבכורה המחודשת שלה ברמת השרון נבחרה לשחקנית השישית הטובה בליגה, וגם החזיקה ביחס האסיסטים לאיבודי כדור הטוב בליגה (1.9 אסיסטים לאיבוד), בעונת 2008/9 נבחרה לחמישיית העונה וזכתה עם א.ס. רמת השרון באליפות המדינה. בתחילת עונת 2009/10 חתמה בקבוצת אליצור מכבי נתניה. לאחר עונה אחת באליצור מכבי נתניה חתמה קולודני בסוף שנת 2010 בקבוצת מכבי אשדוד. במדי קבוצה זו זכתה בדאבל בעונת 2011/2012. קולודני חברה גם בסגל נבחרת ישראל. בחודש יולי 2015 עזבה במפתיע את מכבי בנות אשדוד וחתמה ברמת השרון. בעונת 2020/2021 מונתה לתפקיד עוזרת המאמן בקבוצת הגברים של מכבי אשדוד מהליגה הלאומית, בדצמבר 2021 מונתה למאמנת הקבוצה לאחר שעופר רחימי פוטר מתפקידו. פרופיל, באתר eurobasket פרופיל, באתר פיב"א נעמי קולודני, באתר one אריה ליבנת ואוהד שוירמן, כדורסל נשים: סיפור המסע של נעמי קולודני, באתר הארץ, 13 בדצמבר 2009 רענן וייס, הקשר הברזילאי: סיפורה של נעמי קולודני, באתר ynet, 19 באפריל 2012 עירד צפריר, נעמי קולודני: "זה לא סוד שאנחנו מחכים לשחקניות שיפרצו", באתר הארץ, 20 בנובמבר 2015 שחר כחלון, מכבי אשדוד: עופר רחימי סיים את עבודתו, באתר אשדוד נט, 23 בדצמבר 2021
סאות'ווסט איירליינס

סאות'ווסט איירליינס (באנגלית: Southwest Airlines) היא חברת תעופה זולה (LCC) אמריקאית, שבסיסה הראשי נמצא בדאלאס, טקסס, ובסיסה הגדול ביותר נמצא בעיר שיקגו. החברה היא חברת התעופה הגדולה בעולם מבחינת מספר הנוסעים שהיא מטיסה, והרביעית בגודלה בעולם מבחינת היקף הצי שברשותה. בשנת 2009 הפעילה החברה כ-3,200 טיסות יומיות בממוצע. המודל העסקי של החברה מבוסס על שימוש במטוסי בואינג 737 בלבד, והפעלת טיסות לנמלי תעופה משניים, והיא אחת החברות הרווחיות בעולם. ראשיתה של החברה בשנת 1967 כשחברת "אייר סאות'ווסט" החלה לבצע טיסות בין הערים דאלאס, סן אנטוניו ויוסטון. בשנת 1971 שינתה החברה את שמה לשם הנוכחי "סאות'ווסט איירליינס". החברה רכשה במאי 2011 את חברת התעופה איירטראן. צי המטוסים של החברה נכון לאוגוסט 2023: טיסה 1380 של סאות'ווסט איירליינס אתר האינטרנט הרשמי של סאות'ווסט איירליינס (באנגלית) אתר האינטרנט הרשמי של סאות'ווסט איירליינס (בספרדית) סאות'ווסט איירליינס, ברשת החברתית פייסבוק סאות'ווסט איירליינס, ברשת החברתית אקס (טוויטר) סאות'ווסט איירליינס, ברשת החברתית אינסטגרם סאות'ווסט איירליינס, ברשת החברתית LinkedIn סאות'ווסט איירליינס, סרטונים בערוץ היוטיוב סאות'ווסט איירליינס, הבלוג הרשמי סאות'ווסט איירליינס, באתר פינטרסט סאות'ווסט איירליינס, באתר אנציקלופדיה בריטניקה (באנגלית) מידע עסקי על חברת סאות'ווסט איירליינס באתרים Yahoo! Finance • MarketWatch • CNN Money • Bloomberg Business (באנגלית) סאות'ווסט איירליינס, בגוגל פיננסים סאות'ווסט איירליינס, באתר Crunchbase (באנגלית) סאות'ווסט איירליינס, באתר EDGAR של הודעות ל-SEC (באנגלית) תמונות מטוסי החברה באתר Airliners.net פרטי צי המטוסים של סאות'ווסט איירליינס, באתר planespotters.net (באנגלית) ערך זה הוא קצרמר בנושא חברות תעופה ובנושא ארצות הברית. אתם מוזמנים לתרום לוויקיפדיה ולהרחיב אותו.
לעצטע נייעס

לעצטע נייעס (בכתיב יידיש תקני: לעצטע נײַעס; 'חדשות אחרונות', או 'ידיעות אחרונות') היה עיתון ישראלי ביידיש שהופיע בשנים 1949–2006. מייסד העיתון ועורכו הראשון היה מרדכי צאנין. בשנת 1949 החל צאנין לפרסם שבועון מאויר בשם "אילוסטרירטער וואָכענבלאט"; לאחר שצה"ל הפסיק לקנות ממנו גיליונות, החל בנובמבר 1949 לפרסם את "לעצטע נייעס". ב-1950 קיבל רישיון להוציא את העיתון פעמיים בשבוע, וב-1951 שלוש פעמים בשבוע. משרד הפנים סירב להתיר לו לפרסם את העיתון כיומון, על רקע ההתנגדות העזה ליידיש במדינת ישראל הצעירה שניסתה להטמיע את העברית כשפה המדוברת. במשך כמה שנים פרסם צאנין את "לעצטע נייעס" ועיתון נוסף, "היינטיקע נייעס" (חדשות יומיות), כל אחד מהם שלוש פעמים בשבוע לסירוגין, בהעלמת עין מצד השלטונות. ב-1957 קיבל צאנין אישור להוציא את "לעצטע נייעס" כיומון. "לעצטע נייעס" המשיך להופיע והפך לעיתון פופולרי בקרב קוראי היידיש בישראל. בני מר כתב: עיתוני היידיש של צאנין לא רק ביטאו את עולמם של דוברי השפה, אלא גם עזרו להם להשתלב בפועל במדינה: צאנין עצמו טיפל בעולים החדשים ועזר להם לפתור את בעיותיהם הפרטיות והציבוריות. "העיתון הזה היה לנו, לניצולי השואה, התחלה חדשה", אומר יצחק לודן [מעיתונאי לעצטע נייעס]. "הרגשנו שאנחנו צומחים פה אתו מחדש". צאנין מכר ב-1960 את העיתון ל"החברה המאוחדת לפרסומים והדפסות" שהייתה שייכת למפא"י, אך המשיך לערוך אותו עד 1977. במשך השנים החליף העיתון בעלים ועורכים, בין יתר העורכים ניתן למנות את העורכים דב שטולבך ואחריו אבי נדרה. עם התמעטות מספר קוראי היידיש הפך העיתון בחזרה לשבועון, ולבסוף נסגר ביולי 2006. Drucker Bar-Am, G. "The Holy Tongue and the Tongue of the Martyrs: The Eichmann Trial as Reflected in Letste Nayes" Dapim: Studies on the Holocaust 28:1 (2014), p. 17-37. יותם פלדמן, תל אביב: בבל, באתר הארץ, 8 בספטמבר 2005 בני מר, מייסד עיתונות היידיש בישראל, מרדכי צאנין, מת בגיל 103, באתר הארץ, 6 בפברואר 2009 Rachel Rojanski, The Status of Yiddish in Israel, 1948-1951: An Overview, in The Mendele Review, February 2005 יותם פלדמן, תל אביב: בבל, באתר הארץ, 8 בספטמבר 2005
גשר מתרומם

גשר מתרומם (באנגלית: Drawbridge) הוא גשר נפתח אשר מורם על ידי משיכת קצהו הרחוק מעלה (באמצעות חבל או שרשרת) בעוד קצהו האחר מחובר לציר. גשרים מסוג זה נבנו בעת העתיקה בחזית של טירות מעל לחפיר הטירה או מעל לחפיר ביצורי עיר בשערי הכניסה שבחומת העיר. הגשר איפשר כניסה לתוך הטירה או העיר בעיתות שלום, ומניעת הכניסה בעיתות סכנה. הגשר הופעל לרוב באמצעות מערכת משקולות שיכלה לשאת את משקל הגשר ולהרימו. הגשרים היו לרוב עשויים עץ וחוברו בציר לצד הטירה של החפיר. בעת החדשה ועם התפתחות התחבורה והצורך לבנות גשרים מעל נהרות בהן עברו אוניות סוחר, נבנו גשרים מתרוממים שאיפשרו מחד מעבר כלי רכב מעל הנהר ומאידך מעבר אוניות גבוהות בנהר בדרכן לנמל. אחת הדוגמאות הידועות לגשר מסוג זה הוא גשר מצודת לונדון שאיפשר מעבר אוניות לנמל שהיה ממוקם בבריכה של לונדון. גם בישראל קיימים גשרים מתרוממים, בין שני חלקיה של הטיילת באילת נמצא הגשר המתרומם הגדול ביותר והיחיד שעדיין פעיל, ניתן לראות את הגשר מתרומם בעיקר בשעות הבוקר המוקדמות ובשעות הערב בעת תנועת כלי שיט גבוהים במיוחד, הגשר קיבל פרסום נוסף ומיוחד בשל העובדה שצעירים רבים נוהגים לקפוץ ממנו אל המים באופן לא חוקי. באילת ישנם עוד שני גשרים מתרוממים שאינם פעילים, האחד בצמוד למלון שלמה המלך והשני בצמוד למלון מרינה. גשר מעלית מדיה וקבצים בנושא גשר מתרומם בוויקישיתוף גשרים מתרוממים באתר structurae
ניל האנון

ניל האנון (באנגלית: Neil Hannon; נולד ב-1970) הוא זמר וכותב שירים בריטי, סולן ומייסד להקת הפופ הבריטית "The Divine Comedy". האנון נולד בדרי שבצפון אירלנד. ב-1989 הקים את להקת "The Divine Comedy". אחרי מספר אלבומים מוקדמים שלא זכו להצלחה מסחרית, ולאחר מספר שינויים בהרכב הלהקה, קצרה הלהקה ביקורות חיוביות ב-1994 כאשר השתמשה באלבומה בחומרים אומנותיים כגון מחזה של צ'כוב ופואמות של פרנסיס סקוט פיצג'רלד. לחני הלהקה התאפיינו החל מתקופה זו בעיבוד לביצוע תזמורתי. בתקופה זו הלחין האנון מספר קטעים לתוכניות קומדיה בריטיות, דבר שתרם להצלחה המסחרית של הלהקה. בשנת 1996 יצא האלבום "Casanova", שזכה גם הוא להצלחה. האנון ולהקתו המשיכו בכתיבה לתוכניות טלוויזיה, כך למשל חיברו מוזיקה לסדרה הפופולרית "דוקטור הו". במקביל, בשנת 2000 השתתף האנון עם מספר זמרים באלבומה של אוטה למפר. כן השתתף באלבום של להקת אייר ב-2007. ב-2009 יצר עם תומאס וולש את ההרכב "The Duckworth Lewis Method", ויחד הוציאו אלבום פופ, בו ניכרו השפעות מעולם הקריקט האירי. נכון ל-2011, האנון יחד עם להקתו הוציאו עשרה אלבומי אולפן ואלבום נוסף הכולל להיטים נבחרים. מדיה וקבצים בנושא ניל האנון בוויקישיתוף ניל האנון, במסד הנתונים הקולנועיים IMDb (באנגלית) ניל האנון, במסד הנתונים הקולנועיים KinoPoisk (ברוסית) ניל האנון, באתר ספוטיפיי ניל האנון, באתר AllMusic (באנגלית) ניל האנון, באתר MusicBrainz (באנגלית) ניל האנון, באתר Discogs (באנגלית) ניל האנון, באתר Songkick (באנגלית) ניל האנון, באתר SecondHandSongs ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
התבטלות

התבטלות או ביטול עצמי הוא רגש, שבו אדם מרגיש כחסר ערך עצמי, כמי שאינו תורם לחברה ואינו מגשים את יעדיו. רגש זה, שבא לעיתים לידי ביטוי באמירות כדוגמת "אני כל כך טיפש", עשוי להעיד על בעיה בהערכה העצמית או בדימוי העצמי. יש להבדיל בין התבטלות לבין ענווה, שאינה מאופיינת ברגשי נחיתות ובהערכה עצמית נמוכה. ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
מחוזות אירלנד

לחצו כדי להקטין חזרה לחצו להגדלה האי אירלנד מחולק לארבע פרובינציות, המחולקות באופן היסטורי ל-32 מחוזות ש-26 מהם נמצאים בתחום הרפובליקה של אירלנד ויתרתם בצפון אירלנד. בשנת 2014 בוצע שינוי ומאז אירלנד מחולקת ל-26 מועצות מחוזיות, 3 מועצות עירוניות ו-2 מועצות משותפות לעיר ולמחוז. פרובינציות אירלנד מחוזות צפון אירלנד מדיה וקבצים בנושא מחוזות אירלנד בוויקישיתוף
Copyleft

Copyleft (תעתיק עברי: קוֹפִּילֶפְט) הוא שם כולל לסוג של רישיונות למידע או מדיה כלשהם (תוכנה, מסמכים, סרטים וכו'), המבטיחים את חופש השימוש בהם. השם "copyleft" הוא פרפרזה על המונח "copyright" שמגביל את חופש השימוש באינפורמציה (באנגלית: "right" = זכות, וגם ימין). על כן, משמעות השימוש במילה ההפוכה "left" (באנגלית: "שמאל", וגם "נותר") היא שזכות השימוש נותרת בידי המשתמש. בעברית הוצע השימוש במינוח "יוצרים זכויות" כפרפרזה על זכויות יוצרים. המוטיבציה להמצאת המושג היא רצון לשמור על החופש של המשתמש באינפורמציה; בתחילה, היה מדובר בעיקר בתוכנה. תוכנה חופשית למשתמש היא תוכנה שהמשתמש יכול להריץ, ללמוד, לשנות ולהפיץ. בהתאם להגדרה זו, תוכנה שנמצאת במרחב הציבורי, כזו הניתנת לשימוש ללא כל הגבלה, היא תוכנה חופשית למשתמש המקבל אותה. קיימת אפשרות, שגוף עסקי יחליט לאמץ את התוכנה הזאת, להוסיף לה מספר מאפיינים ולהפיץ או למכור רק את קובצי ההרצה, ללא קוד המקור. במקרה כזה, המשתמשים כבר לא מקבלים תוכנה חופשית, מכיוון שהאפשרות לשנות ולהבין אותה נחסמת באופן טכני. שידוך מסמכים משפטיים עלול לפגוע גם בחופש השימוש בתוכנה וגם בחופש ההפצה. מקרים כאלה כבר התרחשו בעבר. אחת הדוגמאות הבולטות היא מערכת ה-X-Windows, שפותחה ב-MIT כמערכת חופשית לחלוטין. חברות מסחריות השתמשו במערכת ומכרו גרסה סגורה שלה תחת שמן. רישיון ה-copyleft נועד למנוע מצב כזה. הרישיון מאפשר את שימור החופשיות של התוכנה, ומונע מכל גורם להפוך את התוכנה לתוכנה שאיננה חופשית. המשמעות עבור משתמש בתוכנה המשוחררת ברישיון קופילפט היא: מותר להריץ, ללמוד, לשנות, לפרק, להפיץ ולמכור את התוכנה. אסור להגביל את החופש לאותם דברים מהאנשים להם אתה מפיץ או מוכר את התוכנה. הדרישה השנייה מיושמת על ידי חיוב שידוך מסמך הרישיון לתוכנה המופצת. השם "copyleft" הוא, כאמור, פרפרזה למונח "copyright". כשם ש-copyright מגביל את השימוש בתוכנה, כך copyleft מגביל את ההגבלה של שימוש בתוכנה. רישיון מסוג "קופילפט חלש" מנוצל ליצירת סיפריות תוכנה. דוגמאות לכך הם הרישיון הציבורי של מוזילה ו-APL. גם האינפורמציה שבאנציקלופדיית ויקיפדיה מוגנת על ידי copyleft. ההבטחה שהתרומה תישאר חופשית תמיד, היא תנאי הכרחי להמשך פעולתם של כותבים רבים. הרעיון של copyleft נהגה ומומש על ידי ריצ'רד סטולמן, במסגרת עבודתו על פרויקט גנו. הרישיון הראשון והנפוץ ביותר, המהווה copyleft נקרא GPL. רישיון copyleft נפוץ נוסף הוא רישיון Creative Commons, אשר אחת הגרסאות שלו (ייחוס-שיתוף זהה 3.0) נמצאת בשימוש בפרויקטים של קרן ויקימדיה. ויקיפדיה תוכנה חופשית מדיה וקבצים בנושא Copyleft בוויקישיתוף הסבר על מהות Copyleft (באנגלית) Copyleft, באתר אנציקלופדיה בריטניקה (באנגלית) סוגי רישיונות: ויקיפדיה:רשימת תבניות/תמונות ויקיפדיה:רישוי תמונות ויקיפדיה:רישוי תמונות/רישיונות חופשיים ויקיפדיה:רישוי תמונות/שימוש הוגן
רוברט ויזדום

רוברט ויזדום (באנגלית: Robert Wisdom, נולד ב-14 בספטמבר 1953) הוא שחקן אמריקאי. ויזדום נולד בוושינגטון די. סי., להורים ממוצא ג'מייקאני. בשנת 2000 שיחק בסרט "סטרפטיז באיגואנה הכחולה" לצד סנדרה או. הוא כיכב בשלוש העונות האחרונות של הסדרה "הסמויה" מבית HBO כהווארד "באני" קולווין. בנוסף לכך שיחק גם בסרט "Barbershop 2: Back in Business" עם אייס קיוב. ויזדום שיחק בעונתה שלישית של סדרת הטלוויזיה "נמלטים" בתור לצ'רו, סוחר סמים פנמי ומנהיג האסירים בכלא "סונה". בשנת 2010 שיחק בסרטו של מארק רופאלו "סימפתיה למתוק". ידוע גם בתפקידו כ"ואן" בעונה הרביעית של הסדרה סוכן מחוק. כמו כן שיחק במספר פרקים בסדרת המתח-פנטזיה "על טבעי" בעונה הרביעית בתוך המלאך אוריאל. בשנת 2019 שיחק בסדרת הטלוויזיה "האזור החם" בערוץ נשיונל ג'יאוגרפיק בכיכובה של ג'וליאנה מרגוליס. באותה שנה שיחק גם בסרטו של אדוארד נורטון "עיר יתומה", המבוסס על רומן באותו שם מאת ג'ונתן לת'ם. בשנת 2021 הצטרף לעונה השלישית של הסדרה "בארי" בתפקיד ג'ים מוס. בעונה הרביעית קודם לתפקיד ראשי. סטרפטיז באיגואנה הכחולה (2000) אוסמוזיס ג'ונס (2001) אגדות וסיפורים (2001) קווי חוף (2002) משחק התשוקה (2010) סימפתיה למתוק (2010) Live Cargo‏ (2016) בלתי נשכח (אנ') (2017) עיר יתומה (2019) מוקדש לג'ורדן (אנ') (2021) חברים לחופשה (2021) המפצח (1999-1997) נמלטים (2008-2007) סוכן מחוק (2010-2011) עיירה שמחה (2010) בולרז (2018-2015) צ'יפ (2017-2016) רצח אופי (2020-2018) האזור החם (2019) התיקון (2019) הלסטרום (2020) The Big Leap‏ (2021) ציפור שחורה (2022) בארי (2022–2023) נאשמים (2023) רוברט ויזדום, במסד הנתונים הקולנועיים IMDb (באנגלית) רוברט ויזדום, באתר AllMovie (באנגלית) רוברט ויזדום, במסד הנתונים הקולנועיים KinoPoisk (ברוסית) רוברט ויזדום, באתר MusicBrainz (באנגלית)